Overhengende fare (film)

Overhengende fare (originaltittel: Clear and Present Danger) er en amerikansk actionthriller fra 1994 basert på Tom Clancys roman med samme tittel fra 1989. Filmen er en oppfølger til Patriotenes spill (1992) og handler om CIA-agenten Jack Ryan, som denne gang må kjempe mot politisk korrupsjon i USA og narkokartellene i Sør-Amerika. Hovedrollen som Ryan blir spilt av Harrison Ford, mens andre sentrale roller spilles av Willem Dafoe, Miguel Sandoval og Anne Archer. Regi er ved Phillip Noyce.
Filmen ble godt mottatt av filmanmelderne og ble en stor publikumssuksess i USA. Den ble nominert til Oscar i kategoriene «beste lyd» og «beste lydeffekter».


== Handling ==
Når Ryans sjef og mentor, admiral James Greer (James Earl Jones), blir alvorlig syk, blir Ryan utnevnt til fungerende etterretningssjef i CIA. Samtidig med dette blir en amerikansk forretningsmann, som er en nær venn av presidenten, funnet myrdet ombord på en båt i Karibia. Mordet knyttes til kokain-kartell i Colombia, og det viser seg at amerikaneren hadde interesser der. Denne drapssaken blir Ryans første prøve som sjef. Men uten at han er klar over det, sender CIA av gårde den livsfarlige leiesoldaten Clark (Willem Dafoe) for å lede en paramilitær styrke mot de colombianske narkotikafyrstene. Narkotikakartellet er ikke overbegeistret, og det ender med en rekke voldelige gjengjeldelser fra begge parter. Ryan blir involvert på stort sett alle punkter, og blir lurt til Colombia av presidenten for å rydde opp. Noe som kan ende med at han selv får skylden for alt sammen. Ryan tar imidlertid saken i egne hender og satser livet og karrieren for det eneste han fremdeles tror på - sannheten.


== Om filmen ==
AnmelderneFilmen ble godt mottatt av filmkritikerne, noe som gjenspeiles i at den har fått så mye som 82 % på Rotten Tomatoes og 74 på Metacritic. Anmelderne i Variety skrev at «Narrative complexity and momentum make this a true cinematic equivalent of an absorbing page-turner».Dagsavisen gav den terningkast fem, Aftenposten fire, Dagbladet tre og VG to. Anmelderen på nettstedet CINERAMA gav den terningkast fem i 2001 og skrev følgende kommentar: «En solid og litt original thriller, som tross en mindre feildosering politikk/action og en tynn utgivelse ender opp på en femmer».
PublikumFilmen ble en stor publikumssuksess, særlig i USA, hvor den innbrakte så mye som 122 millioner dollar. Den innbrakte 215,9 millioner dollar på verdensbasis. De høye inntektene gjorde at den ble den syvende mest innbringende filmen i USA i 1994, og den tiende mest innbringende på verdensbasis. Produksjonskostnadene var på 62 millioner dollar.


== Rollebesetning ==
Harrison Ford : Jack Ryan
Willem Dafoe : John Clark
Anne Archer : Cathy Ryan
James Earl Jones : Admiral James Greer
Henry Czerny : Robert Ritter
Donald Moffat : President Bennett
Joaquim de Almeida : Oberst Felix Cortez
Benjamin Bratt : Kaptein Ramirez
Harris Yulin : James Cutter
Raymond Cruz : Domingo Chavez
Thora Birch : Sally Ryan
Miguel Sandoval : Ernesto Escobedo
Ellen Geer : Rose
Dean Jones : Dommer Moore
Belita Moreno : Senior Special Agent Jean Fowler
Tom Tammi : Federal Bureau of Investigation (FBI) Director Emile Jacobs
Tim Grimm : FBI agent Dan Murray


== Referanser ==


== Eksterne lenker ==
Offisielt nettsted 
(en) Overhengende fare på Internet Movie Database 
(no) Overhengende fare hos Filmfront 
(sv) Overhengende fare i Svensk Filmdatabas 
(da) Overhengende fare i Danmark Nationale Filminstitut 
(fr) Overhengende fare på Allociné 
(nl) Overhengende fare på MovieMeter 
(en) Overhengende fare på AllMovie 
(en) Overhengende fare på Turner Classic Movies 
(en) Overhengende fare på Rotten Tomatoes 
(en) Overhengende fare på Metacritic